Kendelse afsagt af Domstolens præsident den 20. april 2012 – Fapricela mod Kommissionen
(Sag C-507/11 P(R))
»Appel – særlige rettergangsformer – konkurrence – kommissionsbeslutning, som pålægger en bøde – bankgaranti – begæring om udsættelse af gennemførelse – økonomisk tab – fravær af særlige omstændigheder – ingen uopsættelighed«
1.                     Særlige rettergangsformer – udsættelse af gennemførelse – udsættelse af gennemførelsen af forpligtelsen til at stille en bankgaranti som betingelse for, at en bøde ikke straks inddrives – betingelser – alvorlig og uoprettelig skade – umuligt at opnå en bankgaranti – omfanget af bevisbyrden (art. 278 TEUF) (jf. præmis 33-36, 41 og 53-56)
2.                     Særlige rettergangsformer – retspleje – hensigtsmæssigheden af en høring af parterne – hensigtsmæssigheden af at tillade indlæg og supplerende dokumenter efter afslutningen af den skriftlige eller mundtlige forhandling – skønsbeføjelse for dommeren i sager om foreløbige forholdsregler (art. 278 TEUF og 279 TEUF; statutten for Domstolen, art. 39, stk. 1, og art. 53, stk. 1; Rettens procesreglement, art. 105) (jf. præmis 49-51)
3.                     Særlige rettergangsformer – udsættelse af gennemførelse – udsættelse af gennemførelsen af forpligtelsen til at stille en bankgaranti som betingelse for, at en bøde ikke straks inddrives – betingelser – alvorlig og uoprettelig skade – hensyntagen til situationen for den koncern, som virksomheden tilhører, og for virksomhedens aktionærer – nødvendigheden af allerede ved indgivelsen af begæringen at give oplysninger vedrørende virksomhedens aktionærers økonomiske kapacitet (art. 278 TEUF) (jf. præmis 67-69)
4.                     Appel – anbringender – anbringende mod en doms præmis, der ikke er nødvendig som begrundelse for domskonklusionen – anbringende uden betydning (jf. præmis 72)
Angående
Appel af kendelse afsagt af Rettens præsident den 15. juli 2011 i sag T-398/10 R, Fapricela mod Kommissionen, der ikke tog en begæring til følge om udsættelse af gennemførelsen af Kommissionens beslutning K(2010) 4387 endelig af 30. juni 2010 om en procedure i henhold til artikel 101 TEUF og EØS-aftalens artikel 53 (sag COMP/38.344 – Forspændingsstål), navnlig for så vidt som den pålægger tilvejebringelse af en bankgaranti for at undgå umiddelbar inddrivelse af den bøde, der er pålagt ved nævnte beslutnings artikel 2.
Konklusion
1)
Appellen forkastes.
2)
Fapricela – Indústria de Trefilaria SA betaler sagens omkostninger.